**LATVIJAS REPUBLIKAS MINISTRU KABINETS**

2019.gada \_\_. \_\_\_\_\_ Rīkojums Nr.

Rīgā

**Par Plānu minimālo ienākumu atbalsta sistēmas pilnveidošanai 2020.- 2021.gadam**

1. Apstiprināt Plānu minimālo ienākumu atbalsta sistēmas pilnveidošanai 2020.- 2021.gadam (turpmāk – plāns).
2. Noteikt Labklājības ministriju par atbildīgo institūciju plāna īstenošanā.
3. Jautājumu par papildu nepieciešamā finansējuma piešķiršanu  virzīt kā  starpnozaru prioritāro pasākumu un izskatīt Ministru kabinetā likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
4. Plāna pasākumus īstenot kompleksi un secīgi, no 2020.gada īstenojot plānā paredzētos valsts budžeta finansētos pasākumus un no 2021.gada uzsākot pašvaldību budžeta finansēto pasākumu īstenošanu. Gadījumā, ja valsts budžeta finansēto pasākumu īstenošana tiek uzsākta ar laika nobīdi, pašvaldību īstenojamos pasākumus uzsākt nākamajā gadā ar attiecīgo laika nobīdi.
5. Par plānā ietverto pasākumu, kuriem ir fiskālā ietekme uz pašvaldību budžetu, īstenošanu Labklājības ministrijai vienoties ar Latvijas Pašvaldību savienību ikgadējās sarunās par 2021.gada budžetu.
6. Labklājības ministrijai līdz 2023.gada 1.jūlijam sagatavot un labklājības ministram iesniegt noteiktā kārtībā Ministru kabinetā informatīvo ziņojumu par plāna izpildi.

Ministru prezidents A.K.Kariņš

Iesniedzējs:

Labklājības ministre R.Petraviča

A.Lukašenoka

67021691

Aiga.Lukasenoka@lm.gov.lv